LA RIBOT: MAS DISTINGUIDAS

Esityksen nimi alkuperäisellä kielellä	Mas Distinguidas	
Esityksen nimi: englanti / suomi	More Distinguished Pieces	
Esittäjä (ryhmä, soolo, tuotanto)	La Ribot, soolo
Tuotanto La Ribot INAEM Espanjan kulttuuriministeriön tuella, yhteistyössä ICA Live Arts Lontoo ja Danças Na Cidade Lissabon sekä erityiset omistajat	
Esittäjän kotikaupunki ja -maa	Espanja/Iso-Britannia	
Koreografi	La Ribot	
Ohjaaja	La Ribot	
Tanssijat	La Ribot	
Valosuunnittelu	Daniel Demont	
Musiikki, äänisuunnittelu	Eric Satie, Javier Lopez de Guereña, Rubén Gonzales, Carles Santos	
Lavastus		
Puvustus	Pepe Rubio	
Ensi-ilta	Projekti alkoi 1993, Mas Distinguidas 1997	
Esitysajat	31.10.2000 klo 19
01.11.2000 klo 19	
Esityspaikka ja osoite	Espoon kulttuurikeskus
Kaupinkalliontie 10, Tapiola	
Lippumyynti, puhelinnumerot	Lippupiste p. 0600 900 900
Espoon kulttuurikeskus p. 09 816 57234
LippuRex p. 3940 22	
Muuta huomattavaa (keskustelut esityksen yhteydessä, bussikuljetus etc.)	Yleisökeskustelu 31.10.2000 noin klo 20	
Palkintoja, festivaaliesiintymisiä	Mimos 99 Prix de la critique Perigeux, Ranska	
Kuvamateriaali esityksestä 	Kuvia tällä hetkellä kolme paperikuvaa
www.teatterikeskus.fi/lm2000	
Esityksen ydin	”Tableaux vivant” myytävänä - 
keho toimii pohjakankaana ideoille, liikkeille, äänille ja pakkomielteille	
Esittely	Tanssitaiteilija La Ribotilla on taustanaan klassisen, modernin ja nykytanssin koulutus. Koreografinuransa hän aloitti 80-luvun puolivälissä Madridissa. Vuonna 1986 hän perusti Blanca Calvon kanssa tanssiryhmän Bocanada, jolla oli tärkeä rooli Espanjan nykytanssin historiassa yhtenä ensimmäisistä näyttämöllepanon uudistajista levottomalla 80-luvulla. Ryhmästä nousi monia nykyään tunnettuja madridilaisia tanssitaiteilijoita. Bocanada sai kansainvälisiä koreografiapalkintoja Calvon ja Ribot’n teoksilla. Heidän yhteistyönsä päättyi 1989, jolloin La Ribot aloitti uuden vaiheen tanssin tutkimisessaan laajentaen ilmaisuaan muiden taiteenalojen suuntaan. 

Vuonna 1993 La Ribot aloitti Piezas Distinguidas –projektin; lyhyiden, puolesta minuutista muutamaan minuuttiin kestävien soolojen sarjan. Hänen tarkoituksenaan on luoda sata tällaista sooloa. Tähän mennessä on syntynyt 26 teosta, joita hän on esittänyt kahdessa sarjassa: 13 Piezas Distinguidas (13 Distinguished Pieces 1993/94) ja Mas Distinguidas (More Distinguished Pieces 1997). Mas Distinguidas –teossarjasta suurin osa syntyi Lontoossa, jonne La Ribot muutti vuonna 1997.

La Ribot on kiinnostunut liikkeestä ja sen synnyttämän idean välisestä suhteesta. Hänen työnsä perustana on visuaalinen idea houkutella keho herkkään liikkeeseen; keho itsessään, yhdessä sisäisen liikkeen kanssa. Piezas on sarja lyhyitä, teräviä välähdyksiä, jotka hämmentävät esittävän taiteen, visuaalisen taiteen ja performanssin rajoja. Tanssi on kuitenkin lähtökohtana La Ribot’n teosten absurdissa, häijyssä, hellässä ja hämmentävän hurmaavassa peterpanmaisessa lennossa.

‘Lisää hienostuneita teoksia’ -sooloissa La Ribot käyttää alastonta kehoaan pohjakankaana, jolle ideat, liikkeet, puvut, esineet, äänet ja pakkomielteet kiinnittyvät. Alastoman kehon käyttö ei ole hänelle seksuaalinen kysymys. Se on neutraali, merkityksistä riisuttu ja puhdas muoto. Yksittäinen soolo voi olla liikkuva runo, “tableaux vivant”, mielen koreografia tai taideteos, joka on jätetty kuivumaan . 

Piezas Distinguidas –projektin päämääränä on alun alkaen ollut tarkoitus tuottaa ja myydä sooloteokset kuin ne olisivat käsitetaidetta tai kuvataidetta. Henkilö, teatteri tai yritys voi ostaa yksittäisen, erikseen nimetyn soolon esityksen jälkeen, jolloin ‘arvoisan omistajan’ nimi mainitaan käsiohjelmassa: esim. Divana/ Distinguished Proprietor De Hexe Mathilde Monnier. Teoksen arvoisalla omistajalla on tämän jälkeen mahdollisuus käydä ilmaiseksi katsomassa omistamaansa esitystä missä tahansa sitä esitetäänkin.

Vuonna 1998 Paul Hamilton –säätiö myönsi La Ribotille merkittävän visuaalisen taiteilijan palkinnon. Vuonna 1999 La Ribot voitti Mas Distinguidas –teoksellaan Mimos 99 Prix de la critique in Perigueux –palkinnon.
	
Lisätietoja esityksestä, haastattelupyynnöt, nimi ja numero	Tiina Hakala 
p. 522 881, 050-301 9426